Weltraumorganisatioun

Als Weltraumorganisatioun ginn Administratiounen, Ariichtungen an Zesummenschlëss vu Verwaltungen, Persounen, an Entreprisë bezeechent, déi sech mat der Fuerschung an/oder Notzbarmaache vum Weltraum fir friddlech oder militäresch Zwecker befaassen.

 National Weltraumorganisatiounen 

Vill Staaten ënnerhalen national Weltraumorganisatioune fir d'Fuerschung an d'Benotze vum Weltraum. Heiansdo sinn déi betreffend Organisatiounen nëmme fir Raumfaart a Benotze vum Weltraum zoustänneg, munnechmol zousätzlech och fir d'wëssenschaftlech Entwécklung vun der Loftfaart.

Déi bekanntst national Weltraumorganisatioun ass déi, den 29. Juli 1958 gegrënnt zivil US-Bundesagentur fir Loft- a Raumfaart, d'NASA déi et als éischt an eenzeg Organisatioun fäedegbruecht huet, Mënschen op den Äerdmound ze schécken.

 Lëscht vun nationale Weltraumorganisatiounen 

 Agencia Espacial Mexicana (AEXA), Mexiko
 Agensi Angkasa Negara (ANGKASA), Malaysia
 Agenzia Spaziale Italiana (ASI), Italien
 Austrian Space Agency (ASA), Éisträich
 British National Space Centre (BNSC), Groussbritannien
 Canadian Space Agency (CSA), Kanada
 Centre national d'études spatiales (CNES), Frankräich
 China National Space Administration, (CNSA), China
 Comisión Nacional de Actividades Espaciales, CONAE, Argentinien
 Deutsches Zentrum für Luft- und Raumfahrt (DLR), Däitschland
 Federal Space Agency (FSA/Roskosmos), Russland
 Indian Space Research Organisation, (ISRO), Indien
 Instituto Nacional de Pesquisas Espaciais (INPE), Brasilien
 Instituto Nacional de Técnica Aeroespacial (INTA), Spuenien
 Iranische Weltraumagentur, (ISA), Iran
 Israel Space Agency, (ISA), Israel
 Japan Aerospace Exploration Agency (JAXA), Japan
 Korea Aerospace Research Institute, Südkorea
 Lembaga Penerbangan Dan Antariksa Nasional, (LAPAN), Indonesien
 National Aeronautics and Space Administration (NASA), USA
 National Space Agency of Ukraine, (NSAU), Ukrain
 National Space Organization (China)
 National Space Research and Development Agency, (NASRDA), Nigeria
 South African National Space Agency, (SANSA), Südafrika

 Zesummeschlëss vu Staaten, respektiv Organisatiounen aus verschiddene Länner 

 Europa 
Nieft nationale Weltraumorganisatioune gëtt et och Zesummeschlëss vun en ettleche Staaten wéi d'Europäesch Weltraumorganisatioun (engl. European Space Agency, kuerz ESA). Déi gouf den 30. Mee 1975 fir eng besser Koordinéierung vun den europäesche Raumfaartaktivitéite gegrënnt, well den technologesche Réckstand an der Raumfaart géigenniwwer der UdSSR an den USA wéinst den immensen Ustrengunge vun deenen zwee Länner ëmmer méi grouss gouf. Si hat 18 Memberstaaten (zanter 2008 Tschechien). D'ESA ass d'Nofollgerganisatioun vun den europäeschen Organisatiounen ELDO, ESRO a vun der Europäescher Fernmeldesatellitte-Konferenz (CETS). Wéi déi ass si no Artikel 2. vun hirem Statut op „reng friddlech Zwecker“ vun der Raumfaart begrenzt.

 Ettlech Staaten 
Niewen Zesummenschlëss vun nationalen Organisatioune gëtt et och Zesummeschlëss fir Eenzelzwecker, z. B. fir d'Entwécklung an de Betrib vu Rakéiten, Raumstatiounen, Satellitten a Satellittennetzer.

 Entwécklung an eventuelle kollektive Betrib vu Systemer 

 E Beispill fir e méistaatlechen Zesummeschloss fir Entwécklung an eventuell fir kollektive Betrib vu Systemer ass d'Europäesch Organisatioun fir de Gebrauch vu meteorologesche Satellitten, EUMETSAT zu Darmstadt, déi d'Meteosat- an d'MetOp-Wiedersatellitte bedreift.
 E weidert Beispill ass d'Disaster Monitoring Constellation (DMC), e Verband vun Äerdobservatiounssatellitte fir Katastrophenhëllef, dee vun der DMC International Imaging bedriwwe gëtt. Membere sinn d'Staaten:
 Algerie mat Alsat-1, Typ DMC, 32m MS, 2002
 China mat Beijing-1, Typ DMC+4, 32m MS / 4m Pan, 2005
 Nigeria, Nigeriasat-1, Typ DMC, 32m MS, 2003
 Groussbritannien mat UK-DMC, Typ DMC, 32m MS, 2003
 Tierkei mat Bilsat-1, Mission Completed 2006
 Spuenien mat Deimos-1, Typ GMC, 22m MS, 2008
 Groussbritannien mat UK-DMC2, Typ DMC, 22m MS, 2008

 Standardiséierung an Informatiounsaustausch 

E Beispiel fir en Zesummeschloss fir d'Standardiséierung an den Informatiounsaustausch ass de Consultative Committee for Space Data Systems (CCSDS) mat Sëtz zu Washington D.C.. D'Aufgab vum CCSDS ass d'Ausschaffe vu kollektive Methode fir den Dateverkéier mat Raumgefierer, haaptsächlech vu Fuerschungssonden.

 Weltwäit Zesummenschlëss 

Beispill fir eng internationaal Weltraumorganisatioun, déi prinzipiell fir all d'Weltraumorganisatiounen op ass, ass d'International Charta fir Weltraum an Naturkatastrophen, déi am Fall vu Katastrophe séier gëeegent Satellittebiller mat Vergläichsbiller fir d'optimaalt Plangen an d'Duerchféiere vun der Katastrophenhëllef zur Dispositioun stellt.

 Lëscht vun internationale Weltraumorganisatiounen 

 Asia-Pacific Space Cooperation Organization
 Ausschoss fir de friddleche Gebrauch vum Weltraum, (Committee on the Peaceful Uses of Outer Space, COPUOS), UNO
 Committee on Space Research, COSPAR
 Consultative Committee for Space Data Systems
 Disaster Monitoring Constellation
 European Cooperation for Space Standardization
 European Organisation for the Exploitation of Meteorological Satellites
 Europäesch Weltraumorganisatioun
 Europäesche Weltraumroot
 International Academy of Astronautics
 International Astronautical Federation
 Internationaal Charta fir Weltraum an Naturkatastrophen
 Interkosmos
 Intersputnik (fréier staatlech, haut privatiséierte Betrib vun Noriichtesatellitten)

 Privat Weltraumorganisatiounen 

 Privat Weltraumorganisatioune waren am Ufank aus Gruppe vu Wëssenschaftler entstanen, Ingenieuren a Raumfaartenthusiasten, déi de Gedanke vun der Raumfaart propagéiert hunn an/oder sech fir den Austausch vun Iddien, Konzepter a fir d'Entwécklung vun der Technik zesummegeschloss hunn.
 Och haut gëtt et nach nieft de Regierungsorganisatioune mat Weltraumbezuch Netregierungsorganisatioune vu Wëssenschaftler oder Fuerschungsariichtungen an deelweis Raumfaartbegeeschteter, déi sech fir d'Verwierklechung vu wëssenschaftlechen Zwecker zesummeschléissen.
 Haut, wou iwwer Satellitten Telefonsverkéier, Dateverkéier an TV-Biller zu Maartpräisser am Wäert vu Milliarden Euro iwwerdroe ginn, gëtt et och grouss kommerziell Ubidder, déi nees zum Deel a Verbänn oder Konsortie verbonne sinn. Etabléiert Mäert si virun allem Noriichteverkéier iwwer Satellitten, Äerdobservatiouns- an Navigatiounssatellitten. Grouss Ubidder sinn ë. a.:
 SES Astra
 Intelsat
 Intersputnik
 A neierer Zäit gëtt et nees privat Associatiounen, déi aner Exploitatioune vum Weltraum wéi Weltraumtourismus oder d'Besiidlung vum Weltraum propagéieren.

 Lëscht vu private Weltraumorganisatiounen 

historesch: 
 Veräin fir Raumschëffaart
 Hermann-Oberth-Gesellschaft

aktiv:
 American Institute of Aeronautics and Astronautics
 Deutsche Gesellschaft für Luft- und Raumfahrt
 Space Generation Advisory Council
 Österreichisches Weltraum Forum
 The Planetary Society

wäitreechend utopesch Ziler:
 Mars One
 Mars Society
 New Spirit of St. Louis Organization
 Space Frontier Foundation
 Ansari X-Prize Foundation
 RapidEye

 Kuckt och 

Kategorie:Raumfaart